turjo4nis/wikipedia-bn-dump-20250701 huggingface dataset:
গ্রাফিক আর্টস ইনস্টিটিউট

গ্রাফিক আর্টস ইনস্টিটিউট বাংলাদেশের একমাত্র প্রিন্টিং এবং গ্রাফিক ডিজাইন ইন্সটিটউট । এই পলিটেকনিক ইন্সটিটউটটি ১৯৬৭ সালে প্রতিষ্ঠিত হয়। এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৩ টি বিভাগ চলমান রয়েছে।

অবস্থান 
গ্রাফিক আর্টস ইনস্টিটিউটটি ঢাকার মোহাম্মদপুরের সাত মসজিদ রোড এ অবস্থিত।

ইতিহাস 
উক্ত ইনস্টিটিউটটি  ১৯৬৭ সালে ঢাকায় প্রতিষ্ঠিত হয় । 
এর প্রধান উদ্যোক্তা হিসেবে তৎকালীন কারিগরি শিক্ষা অধিদপ্তরের মহাপরিচালক ড. ওয়াকার আহমেদ ও পূর্ব পাকিস্তানের গভর্নর  আযম খান ছিলেন । এ ব্যাপারে তৎকালীন সরকার প্রাথমিক পদক্ষেপ হিসেবে একটি ট্রেনিং স্কিম চালু করে। এ স্কিমের চিফ ইন্সট্রাক্টর পদের জন্য নির্বাচিত ড. আর. কে মোল্লাকে যুক্তরাষ্ট্রের সাউথ ডেকোটা বিশ্ববিদ্যালয়ে মুদ্রণের উপর উচ্চতর প্রশিক্ষণ গ্রহণের জন্য পাঠানো হয় এবং অন্যান্য ইন্সট্রাক্টরদের প্রশিক্ষণ সেন্ট্রাল গভর্নমেন্ট প্রিন্টিং প্রেসে চলতে থাকে। যুক্তরাষ্ট্রে ট্রেনিং শেষে আর. কে মোল্লা গ্রাফিক আর্টস ইনস্টিটিউটের প্রথম অধ্যক্ষ হিসাবে যোগদান করেন। তাছাড়া এই ইনস্টিটিউটের যাত্রা শুরু হয় ২৫ টি আসন দিয়ে।

শিক্ষাব্যবস্থা 
এই ইনস্টিটিউটটি বর্তমানে একটি পূর্ণাঙ্গ মুদ্রণ প্রযুক্তি ইনস্টিটিউটটে পরিণত হয়েছে। এখানে মুদ্রণের প্রাথমিক স্তরের মুভেবল টাইপ, লাইনো টাইপ মেশিন এবং লেটার প্রেস, গ্যালারি টাইপ ক্যামেরা থেকে শুরু করে আধুনিক প্রযুক্তির অফসেট লিথোগ্রাফি, গ্র্যাভিউর, স্ক্রিন প্রিন্টিং, অত্যাধুনিক প্রসেস ক্যামেরা (হরাইজন্টাল এবং ভার্টিক্যাল) অটোপ্লেট প্রসেসর, লিথো ফিল্ম, প্যানক্রোমাটিক ফিল্ম প্রযুক্তিসহ এখন উন্নত ধরনের মেকানিজম সংযোগ করা হয়েছে। আধুনিক বিশ্বের সাথে বাংলাদেশের  মুদ্রণ শিল্প প্রতিষ্ঠানের সমন্বয় সাধনের লক্ষ্যে ১৯৯৫-৯৬ শিক্ষাবর্ষ থেকে নতুন পাঠ্যক্রম কম্পিউটার গ্রাফিক পদ্ধতি প্রবর্তন করা হয়েছে।
স্থাপিত হয়েছে অত্যাধুনিক কম্পিউটার ল্যাব, যেখানে ইমেজ সেন্টার, ড্রাম স্ক্যানার, ফ্লাটবেড স্ক্যানার, লেজার প্রিন্টার, ইন্ক জেট প্রিন্টারসহ আধুনিক যন্ত্রপাতি রয়েছে।
প্রতিষ্ঠিত হওয়ার পর থেকে গ্রাফিক আর্টস ইনস্টিটিউটটি কারিগরি শিক্ষা বোর্ড কর্তৃক ছয়টি সেমিস্টারে তিন বছর মেয়াদি ডিপ্লোমা-ইন-প্রিন্টিং টেকনোলজিতে ডিগ্রি প্রদান করে এসেছে। তার পরবর্তীতে ২০০১-২০০২ শিক্ষাবর্ষ থেকে আটটি সেমিস্টারে চার বছর মেয়াদি ডিপ্লোমা-ইন-প্রিন্টিং টেকনোলজি কোর্স চালু করা হয়েছে।

টেকনোলজি এবং আসনসংখ্যা
একাডেমিক টেকনোলজি সমূহের মধ্যে রয়েছে:
 কম্পিউটার
 গ্রাফিক ডিজাইন
 প্রিন্টিং টেকনোলজি

ছাত্রাবাস 
গ্রাফিক আর্টস ইনস্টিটিউট এ একটি পুরুষ (U- আকার ৩ তলা বিল্ডিং) ছাত্রাবাস রয়েছে। ছাত্রাবাস এর ধারণ ক্ষমতা ১২০ জন।

ছাত্র সংগঠন 
 রোভার স্কাউট

তথ্যসূত্র

বহিঃসংযোগ 
 অফিসিয়াল ওয়েবসাইট  

ঢাকা বিভাগের পলিটেকনিক ইনস্টিটিউট
১৯৬৭-এ প্রতিষ্ঠিত শিক্ষাপ্রতিষ্ঠান
১৯৬৭-এ পূর্ব পাকিস্তানে প্রতিষ্ঠিত
বাংলাদেশের কারিগরি শিক্ষাপ্রতিষ্ঠান
ঢাকায় শিক্ষা
ঢাকা জেলার বিদ্যালয়
ঢাকার বিশ্ববিদ্যালয় ও মহাবিদ্যালয়
বাংলাদেশের সরকারি পলিটেকনিক ইনস্টিটিউট
১৯৬০-এর দশকে পূর্ব পাকিস্তানে প্রতিষ্ঠিত
অব্যয় পদ

অব্যয় হল বাংলা ব্যাকরণের একটি পদ, যেটির বাক্যের মধ্যে ব্যবহারের সময় কোনো পরিবর্তন ঘটে না। তবে আধুনিক বাংলা ব্যাকরণে এই পদটি অনুসর্গ, সংযোজক ও আবেগসূচক পদে বিভক্ত।

সংজ্ঞা 
বাক্যে বা শব্দের সাথে ব্যবহৃত যে সকল ধ্বনি-বিভক্তি, বচন, লিঙ্গ ও কারকভেদে কোনোভাবে পরিবর্তন হয় না, সেসকল পদকে অব্যয় বলে।

প্রকৃতি 
বাংলা ব্যাকরণে অব্যয়ের নির্ধারিত প্রকৃতিসমূহ:
 এর বহুবচন হয় না।
 ক্রিয়ার কাল দ্বারা প্রভাবিত হয় না।
 লিঙ্গান্তর নেই।
 এর সাথে কোনো বিভক্তি যুক্ত হয় না।

রূপ ও ব্যবহার 

গঠন প্রকৃতির দিক থেকে অব্যয় এক বা একের অধিক বর্ণ বা শব্দ দিয়ে হতে পারে। যেমন–
 একটি বর্ণ- ও।
 একাধিক বর্ণ- বটে।
 একটি শব্দ- অতএব, বটে।
 একাধিক শব্দ- হায় হায়, মরি মরি।

বাক্যে অব্যয়ের ব্যবহার যেসব কারণে হয়ে থাকে:
 বাক্যের শোভা বৃদ্ধি করা
 বাক্যকে সংযুক্ত করা
 শব্দের অর্থগত পার্থক্য সৃষ্ট করা

প্রকারভেদ 
আধুনিক বাংলা ব্যাকরণে অব্যয়পদ তিনটি মূল ভাগে বিভক্ত:

 অনুসর্গ: যেসব পদ কোনো শব্দের পরে বসে বাক্যকে সম্পর্কিত করে, যেমন- অবধি, পর্যন্ত, ভিতরে প্রভৃতি।
 যোজক বা সংযোজক পদ: পদ, বর্গ ও বাক্যকে যেসব শব্দ সংযুক্ত করে, যেমন- এবং, আর, তবে প্রভৃতি।
 আবেগ শব্দ বা আবেগসূচক পদ: ভাব বা আবেগকে প্রকাশ করে, যেমন- হায় হায়!, বাহ্, ছি! প্রভৃতি।

শব্দ-উৎসের বিচারে অব্যয় 
শব্দ-উৎসের বিচার হলো নির্ধারিত অব্যয়টি কোন ভাষার সূত্রে বাংলা ভাষায় প্রবেশ করেছে। এই বিচারে অব্যয় চার প্রকার।
 তৎসম অব্যয়: যে সকল অব্যয় সংস্কৃত থেকে অবিকৃতভাবে গৃহীত হয়েছে। যদি, যথা, সদা, সহসা, হঠাৎ, অর্থাৎ, দৈবাৎ, বরং, পুনশ্চ, আপাতত, বস্ত্তত।
 তদ্ভব বা অর্ধ-তৎসম অব্যয়: যে সকল অব্যয় সংস্কৃত থেকে বিবর্তিত হয়ে বাংলায় প্রবেশ করেছে। যেমন আর= সংস্কৃত অপর>প্রাকৃত আর>বাংলা আর।
 বাংলা অব্যয়: যে সকল অব্যয় দেশী উৎস থেকে গৃহীত হয়েছে। আর, আবার, ও, হাঁ, না।
 বিদেশী অব্যয়: সংস্কৃত, অর্ধ-তৎসম, তদ্ভব ও দেশী অব্যয় ব্যতীত সকল অব্যয়কেই বিদেশী অব্যয় বলা হয়। আলবত, বহুত, খুব, শাবাশ, খাসা, মাইরি, মারহাবা।

ভাবগত ও ব্যবহারিক অর্থের বিচারে অব্যয় 
ভাবগত ও ব্যবহারিক অর্থের বিচারে অব্যয় হলো শব্দ হিসাবে এবং তা বাক্যে কি ভাবগত অর্থে ব্যবহৃত হয়, তার বিচারে অব্যয়কে প্রাথমিকভাবে ৩টি ভাগে ভাগ করা হয়।
 সংযোগ-বাচক বা সম্বন্ধবাচক
 মনোভাববাচক (রাজা রামমোহন রায়ের মতে অন্তর্ভাবার্থক) অব্যয়।
 শব্দ-উৎপাদক বা পরিবর্তক অব্যয়।

আরও দেখুন 
 পদ
 বিশেষ্য
 বিশেষণ
 সর্বনাম
 ক্রিয়া

টীকা

তথ্যসূত্র 

ব্যাকরণ
বাংলা ব্যাকরণ
ভাষাবিজ্ঞান
কাদিরাবাদ সেনানিবাস

কাদিরাবাদ সেনানিবাস রাজশাহী বিভাগের নাটোর জেলায় অবস্থিত একটি সেনানিবাস।

ইতিহাস 
কাদিরাবাদ সেনানিবাসের নামকরণ করা হয়েছে লেফটেন্যান্ট কর্নেল আব্দুল কাদিরের নামে যিনি বাংলাদেশের স্বাধীনতা যুদ্ধ-এর সময়ে শহীদ হন। তাকে একটি অজানা স্থানের গণকবরের মধ্যে সমাহিত করা হয়েছিল। তার পুত্র নাদিম কাদির কুমিল্লার কবর আবিষ্কার করেন এবং সেপ্টেম্বর ২০১১ সালে কাদিরাবাদ সেনানিবাসে তাকে পুনঃসমাহিত করা হয়।

ইউনিট 
 ৫ম ইঞ্জিনিয়ারিং ক্রপ্‌স
 ইঞ্জিনিয়ার সেন্টার এন্ড স্কুল অফ মিলিটারি ইঞ্জিনিয়ারিং (ইসিএসএমই)
 স্টেশন সদর, কাদিরাবাদ ক্যান্টনমেন্ট
 ইসিএসএমই প্রশিক্ষণ ব্যাটালিয়ন

প্রতিষ্ঠান  
 কাদিরাবাদ ক্যান্টনমেন্ট পাবলিক স্কুল, নাটোর
  বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়
 কাদিরাবাদ ক্যান্টনমেন্ট স্যাপার কলেজ
 সম্মিলিত সামরিক হাসপাতাল

তথ্যসূত্র 

বাংলাদেশের সেনানিবাস
অর্জন সিংহ

অর্জন সিংহ (১৬ এপ্রিল ১৯১৯-১৬ সেপ্টেম্বর ২০১৭) ভারতীয় বিমান বাহিনীর সর্বোচ্চ পদবীধারী ব্যক্তি ছিলেন। অর্জন ১৯৬৪ সাল থেকে ১৯৬৯ সাল পর্যন্ত ভারতীয় বিমান বাহিনীর চিফ অব দ্যা এয়ার স্টাফ (বিমান বাহিনীর প্রধান কর্মকর্তা) ছিলেন। পাকিস্তান এবং ভারতের মধ্যকার ১৯৬৫ সালের ভয়াবহ যুদ্ধের সময় তিনি ভারতীয় বিমান বাহিনীকে উপযুক্ত নেতৃত্ব দিয়ে জয়ী করে তোলেন এবং পুরস্কার স্বরূপ ভারত সরকার দ্বারা 'পদ্মবিভূষণ' পদক লাভ করেন। ১৯৬৬ সালে তাকে এয়ার চীফ মার্শাল পদে উন্নীত করা হয় এবং স্বাধীন ভারতে তিনিই সর্বপ্রথম এই পদবীধারী ব্যক্তি হিসেবে পরিগণিত হন। ২০০২ সালে তাকে ভারতীয় বিমান বাহিনীর সর্বোচ্চ পদবী 'মার্শাল অব দ্যা এয়ার ফোর্স' দেওয়া হয়, ভারতের সেনাবাহিনীতে ফিল্ড মার্শাল (এ পদবীর সমান) দু'জন (শ্যাম মানেকশ এবং কোদানদেরা মদপ্পা কারিয়াপ্পা) এবং নৌবাহিনীতে আজ অবধি কাউকে পাঁচ-তারকা পদ দেওয়া হয়নি।

পূর্ব জীবন এবং কমিশন 
১৯১৯ সালের ১৫ এপ্রিল জন্মগ্রহণ করেন অর্জন বর্তমান পাকিস্তানের ফয়সালাবাদে যেটি তখন লয়ালপুর নামে পরিচিত ছিলো। অর্জনের বাবা ভারতীয় সেনাবাহিনীর একজন অনাযুক্তক সেনা ছিলেন। ১৯৩৮ সালে রাজকীয় বিমান বাহিনী কলেজ ক্র্যানওয়েলে প্রবেশ করেন অর্জন এবং এর পরের বছরের ডিসেম্বর মাসে রাজকীয় ভারতীয় বিমান বাহিনীতে কমিশন পান তিনি।

বিমান বাহিনীতে কর্মজীবন 
১৯৪৩ সালে তাকে ভারপ্রাপ্ত স্কোয়াড্রন লিডার করে নং ১ স্কোয়াড্রনের অধিনায়ক করা হয়। এই ১ নং স্কোয়াড্রনকে তিনি বার্মায় সামরিক অভিযান করেন এবং তাকে এজন্য দক্ষ উড্ডয়ন প্রতীক (ডিসটিংগুইশ্ড ফ্লাইং ক্রস) পদক দেওয়া হয়, অর্জন ১৯৪৫ সালে ভারতীয় বিমান বাহিনীর প্রদর্শনী ফ্লাইটের অধিনায়কত্ব করেছিলেন এবং ১৯৪৭ সালের ১৫ আগস্ট তিনি দিল্লির রেড ফোর্টের ওপর দিয়ে বিমান উড্ডয়ন পরিচালনা করেছিলেন ভারপ্রাপ্ত গ্রুপ ক্যাপ্টেন হিসেবে।

 সূত্র:

নোট

তথ্যসূত্র 

ভারতীয় বিমানবাহিনীর এয়ার মার্শাল
১৯১৯-এ জন্ম
২০১৭-এ মৃত্যু
পাঞ্জাবি ব্যক্তি
সিভিল সার্ভিসে পদ্মবিভূষণ প্রাপক
ফয়সালাবাদের ব্যক্তি
বিমানবাহিনী প্রধান (ভারত)
ভারতীয় শিখ
ভারতীয় মার্শাল
শিখ যোদ্ধা
পাঞ্জাব, ভারতের সামরিক ব্যক্তি
লিয়ন (গায়িকা)

লোটা লিন্ডগ্রেন (জন্ম ১৯৯৪), তার মঞ্চ নাম লিয়ন দ্বারা পরিচিত (stylized as LÉON), একজন সুইডিশ গায়িকা এবং গীতিকার, তার জন্ম এবং বেড়ে ওঠা সুইডেনের রাজধানী স্টকহোল্ম শহরে।

জীবনী 
লোটার জন্ম হয়, ১৯৯৪ সালে সুইডেন এর রাজধানী স্টকহোল্ম শহরে।  তিনি একটি সংগীত-সম্বন্ধীয় পরিবারের সন্তান, তার মা (সেলিস্ট) এক প্রকার বাদ্যযন্ত্র বাদক এবং তার বাবা একজন সুরকার এবং একজন কর্ম তত্ত্বাবধায়ক।  ২০১৫ সালে, লিয়ন তার প্রযোজক সহকর্মী অগ্রিন রহমানীর সাথে সোলো সঙ্গীত কর্মজীবনে প্রবেশ করার আগে, তিনি তার কিশোরী বয়স থেকেই হিপ-হপ এবং সৌউল দল সমূহের মূল গায়িকা হিসেবে কাজ করেছেন।  তিনি উদৃত করেন,  তিনি এ্যামি ওয়ানহাউজ, জেনিস য্যপলিন, বিয়ন্সে, এট্টা জেম্স, স্যাম চুক, এবং স্টিভ ওন্ডার এর মত গায়ক/গায়িকাদের থেকে অনুপ্রেরিত হয়েছেন। এবং তারা তার সঙ্গীত জীবনের অনুপ্রেরণা। 
তার প্রথম একক, "টায়ার্ড অব টেকিং", যেটি তার আত্বপ্রকাশকারী ইপি "ট্রেসার" এরও একটি গান, সেটি ক্রিস ওনোকুটে এবং জনপ্রিয় মার্কিন পপ গায়িকা ক্যাটি পেরির সমর্থন অর্জন করে নেয়, এবং খুব সম্প্রতি তাকে মার্কিন ফ্যাশন বিষয়ক জনপ্রিয় ম্যাগাজিন ভোগ এর ইটালীয় সংস্করণ ভোগ ইটালিয়া ম্যাগাজিনে তাকে নিয়ে একটি প্রতিবেদন প্রকাশ করতে দেখা যায়। 
২০১৬ সালের অক্টোবরে, লিয়ন নেদারল্যান্ডের গ্রোনিন্জেন পৌরসভায়  অনুষ্ঠেও ইউরোসনিক নূরর্ডনস্রেগ এর ৩১ তম সংস্করনে গান পরিবেশন করার জন্য প্রতিপন্ন হন।  ২০১৭ সালের ফেব্রুয়ারি মাসে, তিনি তার  প্রথম উত্তর আমেরিকায় নিজেস্ব সফর, মার্কিন যুক্তরাষ্ট্রের মাসাচ্যুসেস্টস এর রাজধানী বোস্টন শহর দিয়ে শুরু করেন।  তিনি তার দ্বিতীয় ইপি, "ফর ইউ" প্রকাশ করেন,  ২০১৭ সালের ৩রা মার্চ।

ডিস্কোগ্রাফী

অ্যালবাম সমূহ

আতত প্রদর্শন সমূহ

একক সমূহ

তালিকার অন্য গান সমূহ

তথ্যসূত্র

বহিঃসংযোগ

১৯৯৩-এ জন্ম
জীবিত ব্যক্তি
সুয়েডীয় গীতিকার
সুয়েডীয় নারী গায়ক-গীতিকার
সুয়েডীয় পপ গায়ক
সুইডেনের ইংরেজি ভাষার গায়ক
২১শ শতাব্দীর সুয়েডীয় গায়িকা
ল্যুভর পিরামিড

ল্যুভর পিরামিড (পিরামিদ দ্যু ল্যুভর) কাঁচ ও ধাতব পদার্থ দ্বারা নির্মিত বিশাল পিরামিড। চৈনিক-মার্কিন স্থপতি ইয়েও মিং পেই এই স্থাপনার নকশা অঙ্কন করেন। মূল পিরামিডকে কেন্দ্র করে তিনটি ছোট পিরামিড রয়েছে। স্থাপনাটি ফ্রান্সের প্যারিসে অবস্থিত। ল্যুভর জাদুঘর এর মূল ফটকের সামনে এটি অবস্থিত এবং ১৯৮৯ সালে এই স্থাপনার কাজ সম্পন্ন হয়।

নকশা ও স্থাপনা 
১৯৮৪ সালে, ফ্রান্সের তৎকালীন রাষ্ট্রপতি ফ্রাঁসোয়া মিতেরাঁ'র কমিশনের সূত্রে ইয়েও মিং পেই এর নকশা অঙ্কন করেন, যা কাঁচ দিয়ে আবৃত ও ধাতব থাম এর উপর ভিত্তি করে দাঁড়ানো। এর উচ্চতা ।  এর ভূমি ভিত্তিটি বর্গাকৃতির, যার দৈর্ঘ ও প্রস্থ । স্থাপনাটি মূলত ৬০৩ টি রম্বস ও ৭০ টি ত্রিভূজাকৃতি কাঁচের নির্মিত অংশের সংযোজন।

তথ্যসূত্র

প্যারিসের ভবন ও স্থাপনা
শহুরে কিংবদন্তি
ভোলাহাট রামেশ্বর পাইলট মডেল ইনস্টিটিউশন

ভোলাহাট রামেশ্বর পাইলট ইন্সটিটিউশন চাঁপাই নবাবগঞ্জ জেলার অর্ন্তগত ভোলাহাট থানার ভোলাহাট উপজেলা সদরে অবস্থিত। এটি ১৯১১ সালে প্রতিষ্ঠিত।

অবস্থান
উপজেলা থেকে প্রায় ১০০ মিটার উত্তর পশ্চিমে অবস্থিত। ১নং ভোলাহাট ইউনিয়ন পরিষদের উপজেলা হেডকোয়াটারের সাথে পাকা রাস্তা এবং জেলার সাথেও পাকা রাস্তার সড়ক যোগাযোগ রয়েছে।

শিক্ষক কর্মচারী
ভোলাহাট রামেশ্বর পাইলট ইন্সটিটিউশন ৬০০ জন ছাত্র/ছাত্রী এবং ২৩ জন শিক্ষক/শিক্ষিকা ও ৩ জন কর্মচারী রয়েছে।

নামকরণের ইতিহাস
ভোলাহাট উপজেলার রামেশ্বর বাবুর নামানুসারে বিদ্যালয়টির নামকরণ করা হয়।

অর্জন
উপজেলায় জে.এস.সি. এবং এস.এস.সি. পরীক্ষায় ভাল ফলাফল প্রতি বছর করিতেছে।

প্রাক্তন শিক্ষার্থী 

 মমতাজউদদীন আহমদ: বাংলাদেশী নাট্যকার, অভিনেতা ও ভাষাসৈনিক।

আরো দেখুন
 বজরাটেক সবজা পাইলট উচ্চ বিদ্যালয়
 রহনপুর এ. বি. সরকারি উচ্চ বিদ্যালয়
 আদিনা ফজলুল হক সরকারি কলেজ
 হরিমোহন সরকারি উচ্চ বিদ্যালয়
 রহনপুর ইউসুফ আলী কলেজ

তথ্যসূত্র

চাঁপাইনবাবগঞ্জ জেলার বিদ্যালয়
১৯০৫-এ প্রতিষ্ঠিত শিক্ষাপ্রতিষ্ঠান
মার্ক অ্যালেন

মার্ক ওয়েন অ্যালেন এমবিই (; জন্ম: ২৩ মে, ১৯৬৮) লন্ডনের টটেনহামে জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন ‘বো-বো’ ডাকনামে পরিচিত মার্ক অ্যালেন। দলে তিনি মূলতঃ অল-রাউন্ডার হিসেবে দায়িত্ব পালন করতেন। ১৯৯৮-৯৯ মৌসুম থেকে ২০০০-০১ মৌসুম পর্যন্ত ইংল্যান্ডের পক্ষে দশটি একদিনের আন্তর্জাতিকে অংশগ্রহণের সুযোগ ঘটেছে তার।

খেলার ধরন 
সমগ্র খেলোয়াড়ী জীবনের অধিকাংশ সময়ই মাঝারিসারিতে ব্যাটিং করতেন। পাশাপাশি মিডিয়াম পেস বোলিং করতেন তিনি। এছাড়াও নিজ কাউন্টি দলসহ ইংল্যান্ডের পক্ষে মাঝে-মধ্যে উইকেট-রক্ষকেরও দায়িত্ব পালন করতেন মার্ক অ্যালেন।

কাউন্টি ক্রিকেট 
গ্লুচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটার পর থেকেই তিনি তার প্রতিশ্রুতিশীলতার স্বাক্ষর রাখতে শুরু করেন। ১৮ বছর বয়সে শতক ও ২২ বছর বয়সে দ্বি-শতক রানের ইনিংস উপহার দেন। এরফলে কাউন্টি দলটির ইতিহাসে সর্বকনিষ্ঠ ক্রিকেটার হিসেবে উভয় ক্ষেত্রেই এ কৃতিত্ব অর্জন করেন তিনি।

২০০০ সালে গ্লুচেস্টারশায়ারকে দুইটি একদিনের কাপ ও জাতীয় লীগের শিরোপা বিজয়ে নেতৃত্ব দেন। অল্পের জন্য কাউন্টি চ্যাম্পিয়নশীপে উত্তরণ ঘটাতে পারেননি দলকে। তার এ অর্জনসমূহের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।

অল্পকয়েক বছরের মধ্যেই কাউন্টি ক্রিকেটের একদিনের খেলায় শীর্ষস্থানে অধিষ্ঠিত হন। গ্লুচেস্টারশায়ারকে ৬ বছরের মধ্যে ৪টি নক-আউট শিরোপা এনে দেন তিনি।

অধিনায়কত্ব 
২০০১ সালে তার খেলার মানে ভাটা পড়ে বিশেষ করে ব্যাট হাতে। ২০০৪ সালে ক্রিস টেলরের কাছে অধিনায়কের দায়িত্বভার হস্তান্তর করেন। তাস্বত্ত্বেও ঐ বছরে তিনি মাত্র চারটি কাউন্টি খেলায় অংশ নিয়েছিলেন। ২০০৫ সালের ১০ জুনের পূর্ব-পর্যন্ত কোন খেলায় অংশ নেননি।

১৯৯৭ সালে জ্যাক রাসেলের পরিবর্তে দলের অধিনায়ক মনোনীত হন। ১৯৯৯-০০ মৌসুমে ইংল্যান্ড দলের সাথে অস্ট্রেলিয়া গমন করেন। এরপর ব্রিসবেনে স্বাগতিক অস্ট্রেলিয়ার বিপক্ষে আন্তর্জাতিক ক্রিকেটে অভিষেক ঘটে তার। কিন্তু, কোন টেস্ট খেলায় অংশগ্রহণের সুযোগ হয়নি তার।

কোচিং 
নিউজিল্যান্ড ক্রিকেট দলকে প্রশিক্ষণ দেয়ার উদ্দেশ্যে কোচ জন ব্রেসওয়েল গ্লুচেস্টারশায়ার ক্লাব থেকে চলে যান। ফলশ্রুতিতে ২০০৪ থেকে ২০০৭ সাল পর্যন্ত ক্লাবের প্রধান কোচের দায়িত্বে ছিলেন তিনি।

তন্মধ্যে ২০০৭ সালে অল্পের জন্য তার দল টুয়েন্টি২০ শিরোপা লাভ করা থেকে বঞ্চিত হয়। ফেব্রুয়ারি, ২০০৮ সালে চুক্তি শেষ হবার নয়মাস পূর্বেই পারস্পরিক সম্মতিক্রমে কোচের পদ থেকে ইস্তফা দেন।

এরপর লাফবোরায় জাতীয় দক্ষতা কেন্দ্রে কোচিং কার্যক্রম পরিচালনায় অগ্রসর হন। সেখানে ইংল্যান্ড অনূর্ধ্ব-১৫ দলকে কোচিং দেন। ফেব্রুয়ারি, ২০০৯ সালে এমসিসি’র নতুন প্রধান কোচের দায়িত্ব পান। লর্ডসের সাথে ৪৮ বছর পার করার পর ক্লাইভ র‍্যাডলি অবসর নিলে তিনি তার স্থলাভিষিক্ত হন।

সম্মাননা 
২০০৪ সালে রাণীর নববর্ষের সম্মাননা উপলক্ষ্যে ক্রিকেট খেলায় অসামান্য অবদানের প্রেক্ষিতে তাকে এমবিই পদবীতে ভূষিত করা হয়। এছাড়াও তিনি প্রফেশনাল ক্রিকেট কোচেস অ্যাসোসিয়েশনের সভাপতির দায়িত্ব পালন করছেন।

ওডিআইয়ে ম্যান অব দ্য ম্যাচ

তথ্যসূত্র

আরও দেখুন 
 পার্সি পেরিন
 জন এম্বুরি
 উইজডেন বর্ষসেরা ক্রিকেটার

বহিঃসংযোগ 

১৯৬৮-এ জন্ম
জীবিত ব্যক্তি
অর্ডার অব দ্য ব্রিটিশ এম্পায়ার পদক বিজয়ী
ইংরেজ ক্রিকেটার
ইংল্যান্ডের একদিনের আন্তর্জাতিক ক্রিকেটার
উইজডেন বর্ষসেরা ক্রিকেটার
গ্লুচেস্টারশায়ারের ক্রিকেটার
গ্লুচেস্টারশায়ার ক্রিকেট অধিনায়ক
প্রথম-শ্রেণি কাউন্টিজ নির্বাচিত একাদশের ক্রিকেটার
ইংরেজ ক্রিকেট কোচ
কৃষ্ণাঙ্গ ইংরেজ ক্রীড়াবিদ
টটেনহ্যামের ব্যক্তি
২০শ শতাব্দীর ইংরেজ পুরুষ ক্রীড়াবিদ
টয়লেট: এক প্রেম কথা

টয়লেট: এক প্রেম কথা ২০১৭ সালের ভারতীয় হিন্দি ভাষা চলচ্চিত্র, যা পরিচালনা করেন শ্রী নারায়ণ সিং।  অক্ষয় কুমার এবং নিরঞ্জ পান্ডে দ্বারা সহযোগিতায় চলচ্চিত্রটি নির্মিত হয়েছে। মুখ্য ভূমিকাতে অক্ষয় কুমার এবং ভূমি পেডনেকর অভিনয় করেছেন এবং  অনুপম খের, সুধীর পাণ্ডে এবং দিব্যেন্দু শর্মা সহকারী ভূমিকা অভিনয় করেছেন। ছবিটি ১১ আগস্ট ২০১৭ তারিখে মুক্তি পায়।  চলচ্চিত্রটি বিশেষ করে গ্রামাঞ্চলে নির্মূলকরণের উপর জোর দিয়ে, চলচ্চিত্রটি শৌচালয় ব্যবহারের অবস্থার উন্নতির জন্য সরকারি প্রচারাভিযানের সমর্থনে একটি ব্যঙ্গাত্মক হাস্যরসাত্মক চলচ্চিত্রটি । এটি ভারতের আর্থিকভাবে একটি সফল চলচ্চিত্র। চলচ্চিত্রটি চীনেও মুক্তি পায়।

গল্প

ভালবাসার বিয়ে কেশব(অক্ষয়) ও জয়ার(ভূমি)।বিয়ের পর কেশবের বাসায় ওঠে জয়া।কিন্তু কেশবের বাসায় টয়লেট নেই বলে সমস্যা হয় তার।এভাবে এগিয়ে যায় গল্প।

কুশীলব
 অক্ষয় কুমার - কেশভ শর্মা।
 ভূমি পেডনেকর - জয়া শর্মা (জোশি) 
 দিব্যেন্দু শর্মা- নারায়ণ ("নারু") শর্মা
 অনুপম খের - দিনাথ ("ডিজে কাকা") জোশি
  সুধীর পান্ডে - পণ্ডিত বিমলনাথ শর্মা ("পণ্ডিতজি" বা "ভিমু"), কেশভ ও নারুর বাবা     
 আতাউল শ্রীভাস্স্তু আতাউল জোশী, জয়ার পিতা
 আয়েশা রাজা মিশ্র, যাদবের মায়ের চরিত্রে বিদ্যা জোশী
 রাজেশ শর্মা মাথুর - শুভা খোপ রামধারী ("দাদী") শর্মা, কেশভের নাতি
 শচীন ছাদেখার - পরিচালক  (ক্যামিও)
 সানা খান - অক্ষয় কুমারের নামহীন প্রেমিকা (ক্যামিও)

চলচ্চিত্রের ভিত্তি 
ছবিটি সিদ্ধার্থ সিং ও গারমা ওয়াহালের, ২০১৩ সালের হিন্দি চলচ্চিত্র গোলিয়োঁ কী রাসলীলা রাম-লীলার লেখক, এবং সত্যিকারের ঘটনা নিয়ে কিছু মিল রয়েছে যা ১৯ বছর বয়সী প্রিয়াঙ্কার ভক্তি তার স্বামীর বাড়ি থেকে ২০১২ সালে পালিয়ে গিয়েছিল   যখন কোন টয়লেট ছিল না। সিনেমার শেষ হওয়ার আগে, টয়লেটটি উল্লেখ করে যে এটি মধ্য প্রদেশের অরিতা নারের গল্পের উপর ভিত্তি করে তৈরি করেছে, যিনি টয়লেটে অভাবের কারণে তার স্বামী শিবমরের বাড়িতে ফিরে যেতে অস্বীকৃতি জানিয়েছেন।

বিতর্ক
একজন চলচ্চিত্র নির্মাতা প্রভিনা ভায়াস নির্মাতাদের কাছে একটি আইনি নোটিশ পাঠিয়েছেন, দাবি করে যে 'টয়লেট- এক প্রেম কাথা' তার ডকুমেন্টারী 'মানিনি' থেকে দৃশ্য ও সংলাপ ছাপিয়েছে, একই বিষয়ের উপর ভিত্তি করে।

স্যাটেলাইট সত্ত্ব
জী স্টুডিও দ্বারা চলচ্চিত্রের স্যাটেলাইট অধিকার গৃহীত। টয়লেট: এক প্রেম কথা ১৭ সেপ্টেম্বর ২০১৭ তারিখে ডিডি ন্যাশনালে প্রধানমন্ত্রী নরেন্দ্র মোদীর জন্মদিনে টেলিভিশন অনুষ্ঠানের প্রচার হয়।  এরপর ২০১৭ সালের ২২ শে অক্টোবর মহাত্মা গান্ধীর জন্মবার্ষিকী উপলক্ষে  চলচ্চিত্রটির উদ্বোধন করা হয়।

তথ্যসূত্র

বহিঃসংযোগ
 

হিন্দি ভাষার চলচ্চিত্র
২০১৭-এর চলচ্চিত্র
২০১০-এর দশকের হাস্যরসাত্মক নাট্য চলচ্চিত্র
২০১০-এর দশকের ব্যঙ্গধর্মী চলচ্চিত্র
ভারতীয় চলচ্চিত্র
ভারতীয় হাস্যরসাত্মক নাট্য চলচ্চিত্র
ভারতীয় ব্যঙ্গধর্মী চলচ্চিত্র
ভারতে নারী সম্পর্কে চলচ্চিত্র
২০১০-এর দশকের হিন্দি ভাষার চলচ্চিত্র
উত্তরপ্রদেশে ধারণকৃত চলচ্চিত্র
ভারতীয় ব্যঙ্গাত্মক চলচ্চিত্র
২০১০-এর দশকের বিদ্রুপাত্মক চলচ্চিত্র
আভাল ওরু তোডার কাদাই

আভাল ওরু তোডার কাদাই () হচ্ছে কৈলাস বলচন্দ দ্বারা পরিচালিত ১৯৭৪ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটি কবিতা নামের একজন স্বাধীনচেতা নারীকে নিয়ে যে তার বড় একটি পরিবারের খরচ একাই বহন করে। প্রধান চরিত্রে সুজাতা অভিনয় করেছিলেন, এটিই ছিলো তার অভিনীত প্রথম তামিল চলচ্চিত্র। আরো গুরুত্বপূর্ণ চরিত্রে অভিনয় করেন কমল হাসান, বিজয়কুমার, জয়গণেশ, এম জি সোমন এবং শ্রীপ্রিয়া। আভাল ওরু তোডার কাদাই এর বাংলা অর্থ হচ্ছে তার কাহিনী কখনো শেষ হবার নয়, এখানে 'তার' বলতে কবিতাকে বোঝানো হয়েছে। চলচ্চিত্রটি বাংলা ভাষায় পুনর্নির্মাণ করে কবিতা নামে ১৯৭৭-এ মুক্তি দেওয়া হয়। পরিচালক কৈলাস বলচন্দ এই চলচ্চিত্রটির জন্য শ্রেষ্ঠ পরিচালক বিভাগে ফিল্মফেয়ার পুরস্কার - তামিল পেয়েছিলেন।

কাহিনী 
কবিতা (সুজাতা) হচ্ছেন একজন তরুণী যিনি তার পরিবারের একমাত্র উপার্জিতা। তিনি কঠোর পরিশ্রম করেন তার বিধবা বোন, অবিবাহিত বোন, অন্ধ কনিষ্ঠ ভ্রাতা, তার মা এবং তার মাতাল ভ্রাতা মূর্তি (জয়গণেশ) এবং তার পত্নী এবং এক ছোটো বাচ্চাকে খাওয়ানোর জন্য। কবিতার বাবা পরিবার ত্যাগ করে সাধু হয়েছেন অনেক আগেই। তার ভাই কোনো কাজ তো করেই না, আবার তার সাথে অনেক গ্যাঞ্জাম করে। তার একটি প্রেমিক আছে, অনেক পুরোনো প্রেমিক, নাম তিলক (বিজয়কুমার) যে তাকে বিয়ে করতে চায় কিন্তু কবিতা রাজি থাকেনা তার পরিবারের কথা চিন্তা করে। তিলক কবিতার বোন ভারতী (শ্রীপ্রিয়া) যে একজন বিধবা তাকে পছন্দ করে ফেলে। কবিতা তার বোনের এবং তিলকের প্রেমপত্র পড়ে তাদের দুজনের মধ্যে বিয়ের ব্যবস্থা করে ফেলে। প্রসাদ (কমল হাসান) আবার ভারতীকে ভালোবাসত তবে তার এবং তিলকের প্রেম দেখে খুবই ব্যথিত হয় এবং পরে কবিতার বান্ধবী চন্দ্রা (ফটাফট জয়লক্ষ্মী)কে বিয়ে করতে রাজি হয়। কবিতা তার অফিসের সিনিয়র সহকর্মী অরুণ ঘোষ (গোকুলনাথ)কে বিয়ে করতে রাজি হয়ে যায় তার ভাই এর দায়িত্বপরায়ণতা দেখে। কবিতা তার চাকরি ছেড়ে দেওয়ার সিদ্ধান্ত নেয় কিন্তু পরে তার ভাই এর মৃত্যুর খবর শুনে সে তার অবিবাহিত বোনকে অরুণ ঘোষের পত্নী হিসেবে বসিয়ে দেয় এবং সিনেমার শেষ দিকে দেখায় কবিতা তার চাকরি অব্যাহত রেখেছে এবং তার আগের মতই তার পরিবারকে চালাচ্ছে।

অভিনয়ে 
 সুজাতা - কবিতা
 জয়গণেশ - মূর্তি
 বিজয়কুমার - তিলক
 শ্রীপ্রিয়া - ভারতী
 কমল হাসান - বিগত কবি গোপাল
 ফটাফট জয়লক্ষ্মী - চন্দ্রা
 এম জি সোমন - চন্দ্রশেখর
 লীলাবতি - পার্বতী কবিতার মা
 বিনোদিনী
 পুষ্পা
 দেবকী
 উমা
 গোকুলনাথ - অরুণ ঘোষ

তথ্যসূত্র

বহিঃসংযোগ 
 

ভারতে নারী সম্পর্কে চলচ্চিত্র
১৯৭৪-এর চলচ্চিত্র
১৯৭০-এর দশকের তামিল ভাষার চলচ্চিত্র
ভারতীয় নারীবাদী চলচ্চিত্র
এম. এস. বিশ্বনাথন সুরারোপিত চলচ্চিত্র
অন্য ভাষায় পুনর্নির্মিত তামিল চলচ্চিত্র
ভারতে দারিদ্র্য সম্পর্কে চলচ্চিত্র
ভারতীয় নাট্য চলচ্চিত্র
বাংলা বাগধারার তালিকা

বাগধারা শব্দের আভিধানিক অর্থ কথার বচন ভঙ্গি বা ভাব বা কথার ঢং। বাক্য বা বাক্যাংশের বিশেষ প্রকাশভঙ্গিকে বলা হয় বাগধারা। বিশেষ প্রসঙ্গে শব্দের বিশিষ্টার্থক প্রয়োগের ফলে বাংলায় বহু বাগধারা তৈরি হয়েছে। এ ধরনের প্রয়োগের পদগুচ্ছ বা বাক্যাংশ আভিধানিক অর্থ ছাপিয়ে বিশেষ অর্থের দ্যোতক হয়ে ওঠে। বলা যায় বাক্যার্থ ছাপিয়ে এখানে ব্যাঙ্গার্থই প্রধান। 

নিচে বাংলা ভাষার কিছু বাগধারার তালিকা দেওয়া হয়েছে।

অ

আ

ই

ঈ

উ

ঊ

ঋ

এ

ও

ঔ

ক

খ

গ

ঘ

চ

ছ

জ

ঝ

ট

ঠ

ড

ঢ

ত

থ

দ

ধ

ন

প

ফ

ব

ভ

ম

য

র

ল

শ

ষ

স

হ

তথ্যসূত্র

উদ্ধৃতি

উৎস 
 বঙ্গীয় শব্দকোষ (১ম ও ২য় খণ্ড) হরিচরণ বব্দোপাধ্যায়- সাহিত্য একাডেমী-১৯৮৮
 চলন্তিকা - আধুনিক বঙ্গভাষার অভিধান - রাজশেখর বসু- ১৯১১
 বাঙ্গালা ভাষার অভিধান- জ্ঞানেন্দ্র মোহন দাস- ১৯১৭
 সরল বাঙ্গালা অভিধান- সুবলচন্দ্র মিত্র- ১৯০৬
 বাংলা একাডেমি আধুনিক বাংলা অভিধান- জামিল চৌধুরী- ২০১৬
 আরবী, উর্দু, হিন্দী, তুর্কী, ফারসী ভাষার অভিধান- কাজী রফিকুল হক- ২০০৪
 সংসদ বাংলা অভিধান- ডিজিটাল কন্টেন্ট সংগ্রহ, রামশঙ্কর  ভট্টাচার্য                
 শব্দসন্ধান শব্দাভিধান- অধ্যাপক পি আচার্য- ১৯৬৩
 accessibledictionary.gov.bd (Desktop Version)
 mcqacademy.com/bn (Desktop Version)

বাগধারা
অজয় ঘোষ

অজয় ঘোষ বা অজয়কুমার ঘোষ (২০ ফেব্রুয়ারি ১৯০৯ ― ১৩ জানুয়ারি ১৯৬২) ছিলেন ভারতের কমিউনিস্ট পার্টির একজন পলিটব্যুরো সদস্য ও অন্যতম তাত্ত্বিক নেতা। ভারতের স্বাধীনতা আন্দোলনে তিনি ছিলেন শহীদ ভগৎ সিং এর অন্যতম সহযোগী।

প্রারম্ভিক জীবন 
অজয় ঘোষ বর্ধমান জেলার মিহিজামে জন্মগ্রহণ করেন। পিতার নাম শচীন্দ্রনাথ ঘোষ। চিকিৎসক পিতার সাথে কানপুরে তার ছোটবেলা অতিবাহিত হয়। ১৯২৬ সালে এলাহাবাদ বিশ্ববিদ্যালয়ে প্রবেশের আগেই ভগৎ সিং, বটুকেশ্বর দত্ত প্রমুখের সাথে আলাপ হয়। রসায়ন শাস্ত্রে এম এস সি পড়ার সময় গ্রেপ্তার হয়েছিলেন তিনি।

রাজনীতি 
১৯২৮ সালে বিপ্লবী ভগৎ সিং, ফণী ঘোষ সহ হিন্দুস্থান সোশালিস্ট রিপাবলিকান এসোসিয়েশন প্রতিষ্ঠা করেন। ১৯২৯ সালে লাহোর ষড়যন্ত্র মামলায় অভিযুক্ত হন অজয়, প্রমাণাভাবে মুক্তি পান। মানবেন্দ্রনাথ রায়ের সাথেও কাজ করেছেন অজয় ঘোষ। ১৯৩১ সালে আবার গ্রেফতার হন ও ১৯৩৩ সালে মুক্তি পেয়ে কমিউনিস্ট পার্টিতে যোগ দেন। ১৯৩৪ সালে অজয় ঘোষ ভারতের কমিউনিস্ট পার্টির কেন্দ্রীয় কমিটির সদস্য ও ১৯৩৬ সালে পলিটব্যুরোর সদস্য হন। ১৯৩৮ সালে দলের মুখপত্র ন্যাশনাল ফ্রন্টের সম্পাদক হয়েছিলেন তিনি। আদিবাসী সমস্যা, আন্তর্জাতিক কমিউনিস্ট আন্দোলন, লাহোর ষড়যন্ত্র মামলা ইত্যাদি বিষয়ে বহু উল্লেখযোগ্য রাজনৈতিক প্রবন্ধ ও বই লিখেছেন তিনি। ১৯৫১ সালে দলের সাধারণ সম্পাদক নির্বাচিত হওয়ার পর থেকে আমৃত্যু সেই পদে থাকেন। তিনি ছিলেন পূর্ববর্তী নেতা বি টি রণদিভের পার্টি লাইনের কঠোর সমালোচক। ১৯৬২ সালে ভারত-চীন যুদ্ধ শুরু হলে অবিভক্ত কমিউনিস্ট পার্টির প্রধান নেতা অজয় ভারতপন্থী অবস্থান নেন।

মৃত্যু 
দেউলি বন্দীনিবাসে থাকাকালীন যক্ষ্মা রোগে আক্রান্ত হন অজয় ঘোষ। জওহরলাল নেহ্‌রু ও অন্যান্য রাজনৈতিক ব্যক্তিবর্গের চেষ্টায় মুক্তি পান ও রাঁচিতে স্বাস্থ্য উদ্ধার করতে যান। ১৩ জানুয়ারি, ১৯৬২ সালে তার মৃত্যু ঘটে।

তথ্যসূত্র 

১৯০৯-এ জন্ম
১৯৬২-এ মৃত্যু
ভারতবর্ষে ব্রিটিশবিরোধী আন্দোলন
ভারতীয় সাম্যবাদী
ভারতের কমিউনিস্ট পার্টির রাজনীতিবিদ
বাঙালি রাজনীতিবিদ
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
পশ্চিমবঙ্গের ভারতের কমিউনিস্ট পার্টির রাজনীতিবিদ
এলাহাবাদ বিশ্ববিদ্যালয়ের প্রাক্তন শিক্ষার্থী
পশ্চিম বর্ধমান জেলার ব্যক্তি
এ্যাসপি ইঞ্জিনিয়ার

এয়ার মার্শাল এ্যাসপি মারওয়ান ইঞ্জিনিয়ার (১৫ ডিসেম্বর ১৯১২- ১ মে ২০০২) ভারতীয় বিমান বাহিনীর পঞ্চম প্রধান ছিলেন ১৯৬০ সাল থেকে ১৯৬৪ পর্যন্ত। পরবর্তীকালে তিনি ইরানে ভারতের রাষ্ট্রদূত হিসেবে নিয়োজিত হন। ২০০২ সালের ১ মে মুম্বাই'এ ৮৯ বছর বয়সে তার মৃত্যু ঘটে। তিনি যুক্তরাজ্যের রাজকীয় বিমান বাহিনী কলেজ ক্র্যানওয়েল থেকে কমিশন লাভ করেন এবং বৈমানিক হিসেবে কৃতিত্ব স্বরূপ 'দক্ষ উড্ডয়ন চিহ্ন' (ডিসটিংগুইশ্ড ফ্লাইং ক্রস) পদক পেয়েছিলেন। তার ভাই এয়ার মার্শাল মিনু মারওয়ান ইঞ্জিনিয়ার ভারত-পাকিস্তান যুদ্ধ ১৯৭১ চলাকালীন বিমান বাহিনীর পশ্চিমাঞ্চলীয় ঘাঁটি সমূহের সমষ্টি (কমান্ড) এর অধিনায়ক ছিলেন।

নোট 
 Bharat-rakshak.com - এয়ার মার্শাল এ্যাসপি ইঞ্জিনিয়ার
 Obituary by Kuldip Singh
 ভারতরক্ষক ওয়েবসাইটে এয়ার মার্শাল এ্যাসপি - আরো তথ্য 

এয়ার মার্শাল
১৯১২-এ জন্ম
২০০২-এ মৃত্যু
ভারতীয় বিমানবাহিনীর এয়ার মার্শাল
পারসি ব্যক্তি
বিমানবাহিনী প্রধান (ভারত)
রিধিমা পন্ডিত

রিধিমা পণ্ডিত হলেন একজন ভারতীয় অভিনেত্রী এবং মডেল। তিনি লাইফ ওকেতে প্রচারিত বাহু হামারি রজনী কান্ত নাটকে "রজনী" চরিত্রে অভিনয়ের মাধ্যমে জনপ্রিয়তা অর্জন করেছেন। নাটকে অভিনয়ের পাশাপাশি তিনি বেশ কিছু বিজ্ঞাপনে উপস্থিত হয়েছেন।

ক্যারিয়ার
রিধিমা মডেলিংয়ের মাধ্যমে তার ক্যারিয়ার শুরু করেন। তিনি বেশ কিছু মডেলিং প্রকল্পে কাজ করেছেন; যেমন: সানসিল্ক, ফেয়ার এন্ড লাভলী, ডাভ, হারপিক, সেন্টার ফ্রেশ, ভিট, লিউমিনাস, সেট ওয়েট এবং আরো অনেক। তিনি একজন প্রশিক্ষিত থিয়েটার অভিনেত্রী এবং তিনি নাদীরা বাব্বরের থিয়েটার দলের একজন সদস্য ছিলেন। তিনি লাইফ ওকেতে প্রচারিত সোনালি জাফরের কমেডি নাটক বাহু হামারি রজনী কান্তে "রজনী" (র‍্যান্ডমলি এক্সেসিবল জবস নেটওয়ার্ক ইন্টারফেস) যেখানে তিনি এক সুপার হিউম্য়‌ানয়েড রোবট চরিত্রে অভিনয় করেছেন। এর মাধ্যমে তিনি অভিনয় জগতে পদার্পণ করেছেন।

টেলিভিশন

পুরস্কার

তথ্যসূত্র

বহিঃসংযোগ

 
 
 

জীবিত ব্যক্তি
১৯৯০-এ জন্ম
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
বিগ বসের (হিন্দি টিভি ধারাবাহিক) প্রতিযোগী